Stagflation คืออะไร
“Stagflation” คือ สภาวะเศรษฐกิจชะลอตัว แต่เงินเฟ้อกลับพุ่ง ซึ่งนี่คือสัญญาณของสภาวะเศรษฐกิจที่ผิดปกติ Stagflation มาจากคำว่า Stagnation ที่แปลว่าสภาวะหยุดนิ่ง และ Inflation ที่แปลว่าสภาวะเงินเฟ้อ รวมเข้าด้วยกัน สะท้อนให้เห็นถึงสถานการณ์ที่อัตราเงินเฟ้อพุ่ง ของแพงขึ้น แต่สภาวะเศรษฐกิจกลับโตไม่ทันกัน และมีอัตราว่างงานสูง Stagflation ครั้งรุนแรงที่สุดครั้งหนึ่งเกิดขึ้นเมื่อปี 1970 ในขณะนั้นอัตราว่างงานสูง 9% ในขณะเดียวกันอัตราเงินเฟ้อกลับพุ่งสูงกว่าเป็น 12% ซึ่งครั้งนั้นมีที่มาจากราคาน้ำมันโลกที่เพิ่มสูงขึ้น ส่งผลให้สภาวะเศรษฐกิจชะลอตัว แต่ราคาสินค้าและบริการกลับแพงขึ้น

นอกจากนี้ประเทศไทยไม่ใช่ประเทศเดียวที่สุ่มเสี่ยงจะเข้าสู่สภาวะ Stagflation หลาย ๆ ประเทศทั่วโลกต่างก็เตรียมตัวรับมือสภาวะ Stagflation ที่แนวโน้มว่าจะเกิดขึ้น โดยมีกุญแจที่เป็นแรงขับเคลื่อนสำคัญกันนั่นคือ ราคาน้ำมันโลกที่ปรับตัวสูงขึ้นจากความต้องการที่มากขึ้น ในขณะที่กำลังการผลิตมีจำกัด นโยบายทางการเงินของภาครัฐในแต่ละประเทศที่จำเป็นต้องอัดฉีดสภาพคล่องเพื่อให้เศรษฐกิจฟื้นตัว รวมถึงวิกฤติการณ์โควิดก็เป็นปัจจัยสำคัญที่ถ่างความเหลื่อมล้ำทางเศรษฐกิจของประชากรให้กว้างขึ้น
ความรู้ทางการเงิน